[Urbanus Episcopus servus servorum Dei, dilecto filio Abbati Monasterii Cluniacensis, salutem et Apostolicam benedictionem. Paci et tranquillitati Clun. Ordinis, ac personarum ipsius volentes paterna sollicitudine providere, ut tu, et successores tui Abbates Cluniacenses Monachos ejusdem Ordinis fugitivos et Apostatas, ubicumque inventi fuerint, capere ac reducere ad claustrum Cluniacensis Monasterii valeatis, et invocare super hoc (si opus) auxilium brachii sæcularis auctoritate præsentium indulgemus. Nulli ergo omnino hominum liceat hanc paginam nostræ concessionis infringere, vel ei ausu temerario contraïre, etc. Datum Viterbii II. Nonas Martii Pontificatus nostri anno primo. Habetur Privilegium ejusdem Vrbani Papæ IV. adversus prælatos exemptionem et immunitatem Cluniacensium quomodolibet impugnantes, ad instar privilegii concessi per summos Pontifices Innocentium et Alexandrum IV. ejusdem tenoris. Datum Viterbii IX. Kalendas Aprilis, Pontificatus nostri anno primo.]